ไม้เมือง

**ไม้เมือง** เป็นชื่อในวงการเพลงของ **ธีราพร ศรีกิจรัตน์** (สกุลจริง : บุญพรหม) และ **ประเสริฐ ศรีกิจรัตน์** กลุ่มศิลปินแนวเพลงลูกทุ่งแนวเพื่อชีวิต-ล้านนา อดีตสังกัดค่าย แกรมมี่โกลด์ ในเครือ จีเอ็มเอ็ม แกรมมี่ เจ้าของฉายา 1 ร้อง 1 เล่น จากถนนคนเดิน เชียงใหม่ เป็นนักร้องที่มีชื่อเสียงโด่งดังในปัจจุบันจากผลงานเพลง แมงปอปีกบาง, อย่าปล่อยมือ, อยากพับแผ่นฟ้า, ขอเดินด้วยคน, อย่าเพิ่งท้อ, อีกครึ่งของฝัน, เก็บรักไว้ที่ปลายรุ้ง, เพลงนี้เพื่อเธอ, ดวงดาวนอกหน้าต่าง, คำสัญญาที่หาดใหญ่, หากความคิดถึงฆ่าคนให้ตายได้ แทนความคิดถึง, เก็บไว้ให้ชื่นใจเธออยู่ในวงการบันเทิงในสังกัดแกรมมี่มาแล้ว 23 ปี

## ประวัติ
**ไม้เมือง** เกิดจากความฝันและรักในดนตรีของนักดนตรีชายหญิง 2 คน ซึ่งรักเพลงคำเมืองก็เลยรวมกันเล่นโฟล์คซองในตัวเมืองจังหวัดเชียงใหม่ตั้งแต่ พ.ศ. 2540 เป็นนักดนตรีรับจ้างธรรมดาและมีจุดเด่นคือเพลงคำเมือง ในขณะที่คนอื่นๆเขาร้องเพลงร่วมสมัยกันไปหมด

ก่อนที่จะเป็นไม้เมือง อ้อม ธีราพร เกิดที่ อำเภอไชยปราการ จังหวัดเชียงใหม่ เป็นนักร้องนำ จบ ปวช.บัญชี ในขณะที่เรียน ปวช. อ้อม ก็เล่นดนตรีเป็นรายได้เสริมด้วย ร้องด้วยใจรัก ไม่เคยเรียนร้องเพลงที่ไหน อ้อมไม่ค่อยพูดภาษากลาง เพราะรักและหวงแหนภาษาเหนือ อ้อมเป็นคนเรียบร้อย ขี้อายและพูดน้อย จึงเป็นคนที่มีเอกลักษณ์เฉพาะตัว ซึ่งเล่นดนตรีและร้องเองก่อนหน้าแล้วตั้งแต่ พ.ศ. 2533 ส่วนแม็กซ์ ประเสริฐ เกิดที่ จังหวัดสุรินทร์ ได้เล่าถึงตัวเขาว่าเป็นลูกคนจีนที่ทางบ้านไม่ชอบอาชีพนักดนตรี จึงถูกกีดกันไม่ให้เล่นดนตรี พ่อเห็นว่า เรียนดีเลยอยากให้เรียนอย่างเดียว แต่ แม็กซ์ ก็แอบไปสมัครดุริยางค์ตั้งแต่ 10 ขวบ เป่าทรัมเป็ด ตีนิ้งหน่องและก็หัดเล่นเครื่องดนตรีทุกย่างที่อยู่ในโรงเรียน ซึ่งแม็กซ์ เป็นดีเจเปิดแผ่นในผับ และหลังจากรวมทีมกันก็เล่นดนตรีหาเลี้ยงชีพมาตลอด ส่วนชื่อ "ไม้เมือง" อ้อม เป็นผู้ตั้งเอง หมายความว่า ต้นไม้พันธุ์พื้นเมืองภาคเหนือที่เกิดใน พ.ศ.ใหม่ เป็นต้นไม้ที่จะหยั่งรากลึกเพื่อสืบสานวัฒนธรรมดั้งเดิมให้สืบเนื่องตลอดไป 

ไม้เมืองเคยทำอัลบั้มใต้ดินก่อนเข้าวงการแกรมมี่โกลด์ มีผลงานมาแล้วหนึ่งอัลบั้มเสียงร้องคือ “สองเรากับทางฝัน” และอีกหนึ่งอัลบั้มเพลงบรรเลงคือ “เวลคัมทูล้านนา”  ไม้เมืองเริ่มเข้าสู่วงการเพลงในสังกัดแกรมมี่โกลด์ ครั้งแรกเมื่อปี พ.ศ. 2545 จากการชักชวนของ อ.ธนิฐ ธนโกเศศ หลังจากที่เซ็นสัญญาไปเขายังไม่มีผลงานเพลง แต่ระหว่างนั้นไปเล่นอยู่ถนนคนเดินเชียงใหม่ ทำให้เป็นที่รู้จักเพียงชั่วข้ามคืนทั้งคนไทยและคนต่างชาติ หลังจากเหตุการณ์นั้น ชีวิตยังไม่เหมือนเดิมจากที่เป็นนักดนตรีรับจ้างในเชียงใหม่ ตะลอนเล่นตามร้านอาหาร ก็ได้ลดงานส่วนนั้นเพื่อมาทำงานเพลงในสังกัดแกรมมี่ มาจนถึงปัจจุบัน ผลงานอัลบั้มแรกในพ.ศ. 2547 คือ **“แมงปอปีกบาง”**  ผลงานเพลงเด่น ๆ ที่สร้างชื่อเสียงของ ไม้เมือง ที่ทำให้คนรู้จักมากขึ้น ไม่ว่าจะเป็นเพลง ***อย่าปล่อยมือ, อยากพับแผ่นฟ้า, แมงปอปีกบาง, คนเดิมของเธอ , ขอเดินด้วยคน ฯลฯ*** 

งานสุดท้ายที่เขาทำก่อนพักเบรกคืออัลบั้มชุดพิเศษ ดนตรี กวี ชีวิต ของเขาใน พ.ศ. 2555 ภายใต้สังกัดแกรมมี่ โกลด์ เขาเป็นศิลปินและทำงานเบื้องหลังให้กับศิลปินคนอื่น ๆ ที่แกรมมี่โกลด์ ปัจจุบันเขารับงานตามทั่วจังหวัดทั่วประเทศ และเคยเปิดธุรกิจร้านอาหารเป็นชื่อตามวงของตนเองอยู่ที่ จ.เชียงใหม่ ปัจจุบันปิดกิจการแล้ว

ตลอดระยะเวลาที่ผ่านมาที่อยู่กับแกรมมี่โกลด์ ไม้เมืองมีอัลบั้มชุดที่ 1 แมงปอปีกบาง ปี พ.ศ. 2547 ถึง ชุดที่ 4 ดอกไม้แห้งกับความทรงจำ ปี พ.ศ. 2553 รวมถึงอัลบั้มชุดพิเศษ อีกครึ่งของฝัน  ปี พ.ศ. 2550 และ ชุดพิเศษ ดนตรี กวี ชีวิต ปี พ.ศ. 2555 และอัลบั้มกับอีก 1 อัลบั้มที่ได้ร่วมงานกับ เสถียร ทำมือ คืออัลบั้มชุดพิเศษ วันที่ความเหงาหาเราไม่เจอ

ในวันที่ 18 สิงหาคม 2568  ไม้เมืองได้ขอยุติสัญญากับแกรมมี่โกลด์ หลังร่วมงานกันมายาวนานถึง 23 ปี ภายใต้สัญญาถึง 4 ฉบับ โดยไม้เมืองยืนยันกล่าวว่าการตัดสินใจครั้งนี้เป็นการ "ขอยุติสัญญา" โดยไม่มีเรื่องขุ่นข้องหมองใจ หรือความบกพร่องจากการดูแลของต้นสังกัด แต่เหตุผลหลักคือ ต้องการเป็น "ศิลปินอิสระ" เพื่อมีอิสระในการร่วมงานกับใครก็ได้ และมุ่งเน้นสร้างสรรค์ผลงานใหม่ๆ ลงช่องยูทูบของเขาเพื่อสร้างรายได้ในวัยเกษียณ ไม้เมืองก็ได้ประกาศขอยุติการร่วมงานกับจีเอ็มเอ็ม แกรมมี่ เมื่อวันที่ 20 ตุลาคม 2568

## สมาชิก
* ธีราพร ศรีกิจรัตน์ (อ้อม) – ร้องนำ เกิด 
* ประเสริฐ ศรีกิจรัตน์ (แม็กซ์) – กีตาร์ แต่งเพลง ทำดนตรี โปรดิวเซอร์ เกิด 

## ผลงานเพลง
### อัลบั้มใต้ดิน

### อัลบั้มเดี่ยว

### อัลบั้มพิเศษ

### ซิงเกิ้ลเดี่ยว

### เพลงประกอบละคร

### อัลบั้มรวมฮิต

### เพลงที่ร่วมร้องกับศิลปินอื่น
เพลงที่อ้อม ไม้เมืองได้มีส่วนร่วมในการการร้อง

### เพลงในโปรเจกต์พิเศษ

### บทเพลงพิเศษ
* **ยินดียิ่งแล้วแขกแก้วมาเยือน**  (เพลงประกอบการแข่งขันกีฬาแห่งชาติ ครั้งที่ 41 เชียงใหม่เกมส์) (2555)
* **แอ่วหละปูน อิ่มบุญอุ่นฮัก** (เพลงโครงการประชาสัมพันธ์ทางจังหวัดลำพูน ร่วมกับ สวท.ลำพูน) (2555)
* **เชียงใหม่เกมส์** (เพลงประกอบการแข่งขันกีฬาแห่งชาติ ครั้งที่ 41 เชียงใหม่เกมส์) (2555)
* **ฝาง** **แม่อาย** **ไชยปราการ** (เพลงในโปรเจกต์พิเศษ Sound of the City สำเนียงแห่งเมือง ชุด ภาคเหนือ) (2563)
* **สาตุ๊เน้อ** (เพลงถวายวัดป่าสิริสีลคุณ จ.เชียงใหม่) (2565)

### บทเพลงที่ไม่ได้ปล่อยเป็นซิงเกิ้ลเดี่ยว
ปล่อยให้ได้ฟังในรูปแบบ Demo Version ใน YouTube channel : ไม้เมือง OFFICIAL

* ถึงไหนบ่สำคัญ (2561)

### บทเพลงที่นำมาขับร้องใหม่
ปล่อยให้ได้ฟังในรูปแบบ Cover Version ใน YouTube channel : ไม้เมือง OFFICIAL

* สาวเชียงใหม่ (ต้นฉบับ สุนทรี เวชานนท์)
* น้อยไจยา (ต้นฉบับ จรัล มโนเพ็ชร และ สุนทรี เวชานนท์)
* ต้นไม้ของพ่อ (ต้นฉบับ ธงไชย แมคอินไตย์)
* สิเทน้องให้บอกแน (ต้นฉบับ ต่าย อรทัย)
* นอนฟังเครื่องไฟ (ต้นฉบับ พุ่มพวง ดวงจันทร์)
* นักร้องบ้านนอก (ต้นฉบับ พุ่มพวง ดวงจันทร์)
* โลกของผึ้ง (ต้นฉบับ พุ่มพวง ดวงจันทร์)
* กอดคนนอกใจ(ต้นฉบับ ศิริพร อำไพพงษ์)
* มะเมี๊ยะ (ต้นฉบับ จรัล มโนเพ็ชร และ สุนทรี เวชานนท์)
* ซ่อนกลิ่น (ต้นฉบับ ปาล์มมี่)
* ช้ำคือเรา (ต้นฉบับ นิตยา บุญสูงเนิน)
* ขอโทษ (ต้นฉบับ พงษ์สิทธิ์ คำภีร์)
* หลักไม้เลื้อย (ต้นฉบับ จิตติมา เจือใจ)
* ฤดูที่แตกต่าง (ต้นฉบับ บอย โกสิยพงษ์)
* ดอกไม้ให้คุณ (ต้นฉบับ คาราวาน)
* อีกฝั่งของพระจันทร์ (ต้นฉบับ จิ๋ว สกุณชัย และ มาลีฮวนน่า ร้องโดย คฑาวุธ ทองไทย)
* เงือกทอง (ต้นฉบับ อ่าวอันดา)
* ปล่อย (ต้นฉบับ ธวัชชัย ชูเหมือน)
* ทรายกับทะเล (ต้นฉบับ นันทิดา แก้วบัวสาย)
* สองใจ (ต้นฉบับ ดา เอ็นโดรฟิน)
* ล่องแม่ปิง (ต้นฉบับ สุนทรี เวชานนท์)
* รางวัลแด่คนช่างฝัน (ต้นฉบับ จรัล มโนเพ็ชร)
* อุ๊ยคำ (ต้นฉบับ จรัล มโนเพ็ชร)
* อ้างว้าง (ต้นฉบับ สุนทรี เวชานนท์)
* เชียงรายรำลึก (ต้นฉบับ อุทัย วงศ์วาลย์)
* เอื้องผึ้งจันผา (ต้นฉบับ สุนทรี เวชานนท์)
* เอื้องแซะ (ต้นฉบับ สุนทรี เวชานนท์)
* แว่วเสียงซึง (ต้นฉบับ อรวี สัจจานนท์)

;หมายเหตุ
:1. ขับร้อง cover ไว้ในชุดโฟล์คซองคำเมือง

## ผลงานประพันธ์เพลง
* คืนศรัทธา - ชุดที่ 1 แมงปอปีกบาง
* คนเดิมของเธอ - ชุดที่ 1 แมงปอปีกบาง
* เงาในใจ - ชุดที่ 1 แมงปอปีกบาง
* อย่าเพิ่งท้อ - ชุดที่ 2 ขอเดินด้วยคน
* เป็นเกียรติกับหัวใจ - ชุดที่ 2 ขอเดินด้วยคน
* โปรดอย่าวาดหวัง - ชุดที่ 2 ขอเดินด้วยคน
* เธอไม่ได้อยู่คนเดียว - ชุดที่ 2 ขอเดินด้วยคน
* ล้านนาไทย - ชุดที่ 2 ขอเดินด้วยคน
* นิทานใบไม้ - ชุดที่ 3 เก็บรักไว้ที่ปลายรุ้ง
* ไม่ใช่นางฟ้า - ชุดที่ 3 เก็บรักไว้ที่ปลายรุ้ง
* นกถิ่น - ชุดที่ 3 เก็บรักไว้ที่ปลายรุ้ง
* ลังกาพินธุ์ - ชุดที่ 3 เก็บรักไว้ที่ปลายรุ้ง
* มาไม่ไกลถ้าไม่มีเธอ - ชุดที่ 4 ดอกไม้แห้งกับความทรงจำ
* ชีวิตสั้นความรักยาว - ชุดที่ 4 ดอกไม้แห้งกับความทรงจำ
* อยู่ห่างอย่างเราเหงาจัง - ชุดที่ 4 ดอกไม้แห้งกับความทรงจำ
* ถึงไหนบ่สำคัญ
* คนเดียวในล้าน - ชุดพิเศษ อีกครึ่งของฝัน
* เพชรกับกรวด
## ผลงานการแสดง
### ละคร/ซิทคอม
* ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25 

### โฆษณา
* ช่องแกรมมี่ 4 ช่อง (ช่อง Fan TV., ช่อง Bang Channel, ช่อง Green Channel และช่อง Acts Channel) ร่วมด้วย ไมค์ ภิรมย์พร,ต่าย อรทัย,เอิร์น สุรัตน์ติกานต์ และศิลปิน นักร้อง นักแสดงอีกมากมาย (2552)
* กล่องรับสัญญาณ GMM. Z รุ่น HD ร่วมด้วย ต่าย อรทัย,ไผ่ พงศธร,หญิงลี ศรีจุมพล และศิลปิน นักร้อง นักแสดงอีกมากมาย (2556-2557)

## คอนเสิร์ต
* คอนเสิร์ต Pattaya Music Festival 2010 (21 มีนาคม 2553)
* คอนเสิร์ต คืนให้แผ่นดินเกิด สานฝันสู่สันติสุข 2 (28 เมษายน 2555)
* คอนเสิร์ต ร่วมใจ ไมตรี 45 ปี ศึกษาศาสตร์ มช. (11 ธันวาคม 2556)
* รายการ 7 สี คอนเสิร์ต (1 มีนาคม 2557)
* คอนเสิร์ต Acoustic live เพื่อการศึกษา ไม้เมือง มันส์.. เพื่อพี่  มันนี้...เพื่อน้อง (30 มีนาคม 2559)
* คอนเสิร์ต 15 ปี จรัล มโนเพ็ชร (3 กันยายน 2559)
* คอนเสิร์ต 20 ปี ไม้เมือง (26 มกราคม 2562) แขกรับเชิญ  เสถียร ทำมือ, ลำยอง หนองหินห่าว, พจน์ สุวรรณพันธ์, แน็ท ศิริพงษ์ และ ไข่มุก รุ่งรัตน์
* คอนเสิร์ต 18 ปี แด่คนช่างฝัน จรัล มโนเพ็ชร (3 กันยายน 2562)
* คอนเสิร์ต  Melody Under Moonlight ไม้เมือง เสียงเพลงใต้แสงจันทร์ (9 พฤศจิกายน 2562)
* คอนเสิร์ต คืนรัง 6 (17 มกราคม 2563)
* คอนเสิร์ต กระทบไหล่ ไม้เมือง (31 กรกฎาคม 2563)
* คอนเสิร์ต สายลมแห่งความคิดถึง ไม้เมือง (29 สิงหาคม 2563)
* คอนเสิร์ต รำลึก 28 ปี ดวงจันทร์...กลางดวงใจ พุ่มพวง ดวงจันทร์ (12 มิถุนายน 2563)
* คอนเสิร์ต 19 ปี แด่คนช่างฝัน จรัล มโนเพ็ชร (3 กันยายน 2563)
* คอนเสิร์ต Camping Love Music Acoustic Version (20 กุมภาพันธ์ 2564)
* คอนเสิร์ต รำลึก 20 ปี จรัล มโนเพ็ชร (3 กันยายน 2564)
* คอนเสิร์ต รำลึก 21 ปี จรัล มโนเพ็ชร (3 กันยายน 2565)
* คอนเสิร์ต Non-Stopable Music Festival 2023 (13 เมษายน 2566)
* คอนเสิร์ต ดนตรีในสวน MUSIC IN THE PARK (10 กุมภาพันธ์ 2567)
* คอนเสิร์ต ถนนดนตรีไลฟ์ ม่วนอ๋กม่วนใจ๋ 25 ปี ไม้เมือง ศิลปินรับเชิญ วงดาวเหนือ (26 เมษายน 2567)
* คอนเสิร์ต ภูผาม่าน Festival (24-25 มกราคม 2568) 
* คอนเสิร์ต ดนตรีกลางทุ่ง MUSIC IN THE FIELD FESTIVAL (20-27 กรกฎาคม 2568) 
* คอนเสิร์ต LOMOSONIC HUMAN POWER CONCERT (20 กันยายน 2568)

## รางวัล
* เพชรในเพลง 2550  สาขาการประพันธ์เพลงดีเด่นด้านภาษาไทย ประเภท**การประพันธ์คำร้องเพลงไทยลูกทุ่ง** รางวัลชมเชย จากเพลง อย่าเพิ่งท้อ ในอัลบั้มชุดที่ 2 ขอเดินด้วยคน 
* สยามดารา สตาร์ส อวอร์ดส์ 2012 สาขาเพลงลูกทุ่งเพื่อชีวิตยอดเยี่ยม จากเพลง น้ำตาฟ้า นักร้องต้นฉบับ สามโทน ในอัลบั้มพิเศษ ดนตรี กวี ชีวิต
* ศิลปินสืบสานศิลปวัฒนธรรม
* รางวัลพิฆเนศวร ครั้งที่ 2 ประจำปี 2556 สาขาศิลปินเพลงลูกทุ่งดีเด่น

## อ้างอิง

## สื่อสังคมออนไลน์
* FanPage''' " ไม้เมือง (MaiMuang) "
* 
*ไม้เมือง  ที่ยูทูบ
*ไม้เมือง ที่ติ๊กต๊อก

หมวดหมู่:กลุ่มดนตรีสัญชาติไทย
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2547
หมวดหมู่:นักร้องลูกทุ่งไทย
หมวดหมู่:บุคคลจากอำเภอไชยปราการ
หมวดหมู่:ศิลปินสังกัดแกรมมี่โกลด์
หมวดหมู่:นักร้องจากจังหวัดเชียงใหม่